KLASA: UP/I 334-01/25-01/01

URBROJ: 2125-1-18-01-25-1

Gospić, 21. veljače 2025. godine

Javna ustanova „Park prirode Velebit“ sukladno odredbama članaka 188. do 193. Zakona o zaštiti prirode („NN“ 80/13, 15/18, 14/19, 127/19, 155/23), Pravilnika o koncesijskim odobrenjima na zaštićenom području (NN 9/2021) i Odluke Upravnog vijeća Javne ustanove „Park prirode Velebit“ (KLASA: 007-03/25-01/02; URBROJ: 2125-1-18-01-25-4) od 18. veljače 2025.g., raspisuje

**POZIV ZA JAVNO PRIKUPLJANJE PONUDA**

**za dodjelu koncesijskog odobrenja** **za** **obavljanje djelatnosti putničkih agencija, organizatora putovanja i izleta (turoperatori)****i ostalih rezervacijskih usluga, te djelatnosti povezane s njima – organizacija i provedba izleta**

**1. PODACI O DAVATELJU KONCESIJSKOG ODOBRENJA**

Javna ustanova „Park prirode Velebit“

Kaniža Gospićka 4b

53000 Gospić

OIB: 65211368646

Tel.: 053 560 450

Internet adresa: [www.pp-velebit.hr](http://www.pp-velebit.hr)

E-mail: velebit@pp-velebit.hr

**2. PREDMET KONCESIJSKOG ODOBRENJA**

Predmet ovog javnog poziva je dodjela koncesijskih odobrenja za obavljanje djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta.

Ponuditelj treba biti registriran za obavljanje djelatnosti za koju se daje koncesijsko odobrenje.

**3. LOKACIJA OBAVLJANJA DJELATNOSTI**

Obavljanje djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta odvijati će se na području Parka prirode „Velebit“.

Ponuditelj će u Zahtjevu navesti lokalitete gdje planira obavljanje navedene djelatnosti.

Javna ustanova „Park prirode Velebit“ zadržava pravo odbijanja obavljanja navedenih djelatnosti na određenim lokalitetima u cilju usklađivanja sa definiranim zonama korištenja i posjećivanja koje su određene Planom upravljanja Parkom.

Lokaliteti uvala Zavratnica i Cerovačke špilje nisu predmet ovog javnog prikupljanja ponuda.

**4. VRIJEME NA KOJE SE DAJE KONCESIJSKO ODOBRENJE**

Koncesijsko odobrenje daje se do 31.12.2026. godine.

**5. VISINA NAKNADE ZA KONCESIJSKO ODOBRENJE**

Naknada za obavljanje djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta na prethodno definiranom području iznosi **3,00 eur** **(sa PDV)** po prijavljenom posjetitelju i plaća se najkasnije 15 (petnaest) dana od održanog izleta.

**6. PODNOŠENJE PONUDE**

Radi prikupljanja ponuda Ustanova je pripremila tiskani obrazac koji je dostupan u elektronskom obliku na internetskoj stranici javne ustanove.

Ponude se predaju neposredno na urudžbeni zapisnik naručitelja (JU „Park prirode Velebit”, Kaniža Gospićka 4b, 53000 Gospić) ili preporučenom poštanskom pošiljkom na navedenu adresu, u zatvorenoj omotnici na kojoj mora biti naznačeno: **(„Ne otvaraj – ponuda za obavljanje djelatnosti putničkih agencija, organizatora putovanja i izleta (turoperatori)** **i ostalih rezervacijskih usluga, te djelatnosti povezane s njima – organizacija i provedba izleta).**

**Rok za dostavu ponuda je 24.03.2025. godine do 15:00 sati.**

**Pisana ponuda mora sadržavati:**

* pravilno ispunjen obrazac Zahtjeva (u prilogu javnog poziva);
* dokaz o registraciji za obavljanje djelatnosti koja je predmet davanja koncesijskog odobrenja (dokaz upisa u registar trgovačkog suda / registar obrtnika / registar udruga / odgovarajući registar);
* izvornik ili ovjerenu presliku potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ii jednakovrijedan dokument nadležnog tijela države sjedišta ponuditelja.

Nepravodobna ponuda će se neotvorena vratiti pošiljatelju bez odgode.

Nepotpune ponude kao i one koje ne udovoljavaju uvjetima ovog poziva neće se razmatrati.

Ponude se ne otvaraju javno.

**7. POZIV ZA ISTICANJEM DODATNE VRIJEDNOSTI**

Ponuditelj se poziva na isticanje dodatne vrijednosti koju može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**8. KRITERIJI ZA ODABIR NAJPOVOLJNIJEG PONUDITELJA**

Valjana ponuda je ponuda dostavljena u roku, s traženim dokazima o ispunjavanju uvjeta Poziva.

Kriteriji za ocjenu su vrijeme pristigle ponude te poziv za isticanjem dodane vrijednosti koju ponuditelj može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**9. ISKLJUČENJE PONUDITELJA I ODBIJANJE PONUDITELJA ZAHTJEVA**

Ponuditelj će se isključiti ukoliko:

* nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu po posebnom zakonu plaćanje tih obaveza nije dopušteno ili je odobrena odgoda plaćanja
* ima dospjela, a neplaćena dugovanja prema javnoj ustanovi iz ranijih ugovornih odnosa s javnom ustanovom
* nije ispunio obveze i/ili ispunio uvjete iz prijašnjeg ugovora ili odluke o koncesijskom odobrenju
* ima saznanja/dokaza o postojanju razloga za isključenje sukladno posebnom zakonu o koncesijama.

**10. SKLAPANJE UGOVORA O KONCESIJSKOM ODOBRENJU**

Na prijedlog Povjerenstva za provedbu javnog prikupljanja ponuda Upravno vijeće Javne ustanove „Park prirode Velebit“ donosi Odluku o koncesijskom odobrenju.

Temeljem Odluke o koncesijskom odobrenju Javna ustanova „Park prirode Velebit“ će s odabranim ponuditeljima sklopiti Ugovor o koncesijskom odobrenju, uz naknadu od 3,00 eur (sa PDV-om) po prijavljenom posjetitelju, kojim će se pobliže urediti prava i obveze ugovornih strana.

Javna ustanova mora odabranim ponuditeljima ponuditi sklapanje ugovora o koncesijskom odobrenju najkasnije u roku od 15 dana od dana donošenja Odluke o koncesijskom odobrenju.

Ugovor se sklapa najkasnije u roku od 30 dana od dana kada odabranom ponuditelju bude ponuđeno sklapanje ugovora.

Ovlaštenik koncesijskog odobrenja nema pravo sklopiti ugovor o koncesijskom odobrenju s trećom osobom.

Nacrt ugovora o koncesijskom odobrenju nalazi se u prilogu ovog Poziva.

**11. JAMSTVO ZA UREDNO ISPUNJENJE UGOVORA**

Prilikom sklapanja ugovora o koncesijskom odobrenju, odabrani ponuditelj dužan je dostaviti jamstvo za uredno ispunjenje ugovora za slučaj povrede ugovornih obveza te kao jamstvo za zaštitu prirode u obliku zadužnice ovjerene kod javnog bilježnika.

Jamstvo za uredno ispunjenje ugovora daje se na iznos od 150,00 eur (bez PDV-a).

**12. UVJETI ZAŠTITE PRIRODE**

1. Davatelj koncesijskog odobrenja će odobriti mjesta na kojima će se odvijati djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta.
2. Ovlaštenik je odgovoran za sigurnost svojih gostiju.
3. Ustanova ne preuzima odgovornost za korisnike usluga Ovlaštenika, njihovu imovinu i ne preuzima odgovornost za moguću štetu koju pričine trećim osobama za vrijeme organiziranog boravka u Parku vezanog za obavljanje djelatnosti.
4. Osoblje Ovlaštenika neposredno zaduženo za poslove stručnog vođenja i tumačenja mora proći odgovarajuću obuku o obilježjima Parka i pravilima ponašanja koju organizira Javna ustanova „Park prirode Velebit“.
5. Osoblje Ovlaštenika dužno je upoznati sve korisnike usluga sa pravilima ponašanja u Parku i voditi računa o poštivanju tih pravila. Ovlaštenik je odgovoran za postupke ponašanja posjetitelja, koje mora biti u skladu s Pravilnikom o zaštiti i očuvanju Parka prirode „Velebit“ (NN 128/2024).
6. Za sve štete koje nastanu nesavjesnim postupcima posjetitelja materijalno odgovara Ovlaštenik.
7. Osoblje Ovlaštenika dužno je za vrijeme obavljanja ustupljene djelatnosti u Parku na vidljivom mjestu na odjeći nositi iskaznicu koju osigurava Ustanova i koja sadrži tekst «Park prirode Velebit - vodič» na hrvatskom i engleskom jeziku, uz fotografiju vodiča.
8. Za sve zahvate i radnje, kao i za sva jednokratna događanja koja imaju karakter sportskih ili drugih manifestacija ili natjecanja, koja organizira Ovlaštenik a nisu u sklopu djelatnosti za koje je dobio koncesijsko odobrenje, mora ishoditi posebno dopuštenje od Davatelja koncesijskog odobrenja.
9. Nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

**13. ZAVRŠNE ODREDBE**

Javna ustanova zadržava pravo da ne prihvati ni jednu ponudu i poništi poziv za javno prikupljanje ponuda posebnom odlukom Upravnog vijeća.

Javna ustanova vezano za poništenje poziva za javno prikupljanje ponuda ne snosi pravnu, materijalnu ili bilo kakvu drugu odgovornost prema ponuditeljima.

Javna ustanova „Park prirode Velebit“

**ZAHTJEV**

**za koncesijsko odobrenje za obavljanje djelatnosti putničkih agencija, organizatora putovanja i izleta (turoperatori)** **i ostalih rezervacijskih usluga, te djelatnosti povezane s njima – organizacija i provedba izleta**

|  |  |
| --- | --- |
|  | **PODACI O PODNOSITELJU PONUDE** |
| 1. | Tvrtka, naziv |  |
| 2. | OIB |  |
| 3. | Odgovorna osoba\* |  |
| 4. | Adresa za dostavu pošte |  |
| 5. | E-mail adresa |  |
| 6. | Br. telefona/mobitela |  |
|  | **PODACI O DJELATNOSTI ZA KOJU SE TRAŽI KONCESIJSKO ODOBRENJE** |
| 7. | VRSTA / NAZIV DJELATNOSTI |  |
| 8.  | LOKALITETI ODVIJANJA DJELATNOSTI |  |
| 9. | KRATKI OPIS DJELATNOSTI |  |
| 10. | DODATNE VRIJEDNOSTI \*\* |  |

\*član uprave, direktor trgovačkog društva, vlasnik obrta

\*\*dodatnu vrijednost koju ponuditelj može dati vezano za zaštitu prostora, bioraznolikost, ekološku mrežu, krajobrazne vrijednosti te edukaciju i informiranje šire javnosti

**Prilozi:**

* izvornik ili ovjerena preslika izvoda iz sudskog ili obrtnog registra
* izvornik ili ovjerena preslika potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ili jednakovrijedan dokument nadležnog tijela države sjedišta ponuditelja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­

 (mjesto i datum) (potpis odgovorne osobe i pečat)

* Slanjem Zahtjeva za izdavanje koncesijskog odobrenja Podnositelj zahtjeva daje privolu za prikupljanje i obradu osobnih podataka navedenih u Zahtjevu, kao i dokumentacije dostavljene uz Zahtjev. Prikupljeni osobni podaci obrađivat će se u skladu s važećim propisima, odnosno Općom uredbom o zaštiti podataka od 27. travnja 2016. između Europskog parlamenta i Vijeća Europske unije te Zakonom o provedbi Opće uredbe o zaštiti podataka (NN 42/18).

**JAVNA USTANOVA “PARK PRIRODE VELEBIT“** iz Gospića, Kaniža Gospićka 4b, OIB: 65211368646, zastupana po ravnatelju \_\_\_\_\_\_\_\_\_\_\_\_, kao davatelju koncesijskog odobrenja (*u daljnjem tekstu: Davatelj koncesijskog odobrenja*), s jedne strane

**i**

**PONUDITELJ \_\_\_\_\_\_\_\_\_\_\_\_\_, Adresa \_\_\_\_\_\_\_\_\_\_,** OIB: \_\_\_\_\_\_\_\_\_\_\_\_\_ (*u daljnjem tekstu: Ovlaštenik*), s druge strane,

zaključili su dana slijedeći

**UGOVOR O KONCESIJSKOM ODOBRENJU**

**TEMELJNE ODREDBE**

**Članak 1.**

Ugovorne stranke suglasne su da se ovim ugovorom uređuju njihovi međusobni odnosi u povodu obavljanja djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta na području Parka prirode Velebit.

Ugovorne stranke suglasne su da su temelj za sklapanje ovoga ugovora Odluka o davanju koncesijskog odobrenja KLASA:\_\_\_\_\_\_\_\_\_\_\_, URBROJ: \_\_\_\_\_\_\_\_\_, od \_\_\_\_\_\_\_ 2025. godine, kojom je Upravno vijeće Javne ustanove „Park prirode Velebit“ dalo koncesijsko odobrenje Ovlašteniku, odredbe Zakona o zaštiti prirode ("NN" br. 80/13, 15/18, 14/19, 127/19, 155/23)**,** tedrugi pozitivni podzakonski propisiizoblasti zaštite prirode čije je poštivanje u obavljanju gospodarske djelatnosti na zaštićenom području Parka prirode „Velebit“ od primarne važnosti za zaštitu njegove sveukupne biološke i krajobrazne raznolikosti.

**OBAVLJANJE DJELATNOSTI I KONCESIJSKO ODOBRENJE**

**Članak 2.**

Ovim ugovorom Davatelj koncesijskog odobrenja daje koncesijsko odobrenje Ovlašteniku za obavljanje djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta na području Parka prirode Velebit.

Ugovorne strane su sporazumne da su lokaliteti na području Parka prirode „Velebit“ na kojima će se aktivnosti iz stavka 1. ovog članka odvijati, slijedeći:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 3.**

Javna ustanova daje ovo koncesijsko odobrenje do 31.12.2026. godine.

**Članak 4.**

**UVJETI ZAŠTITE PRIRODE**

1. Davatelj koncesijskog odobrenja će odobriti mjesta na kojima će se odvijati djelatnosti putničkih agencija, organizatora putovanja i izleta (turoperatori) i ostale rezervacijske usluge, te djelatnosti povezane s njima – organizacija i provedba izleta.
2. Ovlaštenik je odgovoran za sigurnost svojih gostiju.
3. Ustanova ne preuzima odgovornost za korisnike usluga Ovlaštenika, njihovu imovinu i ne preuzima odgovornost za moguću štetu koju pričine trećim osobama za vrijeme organiziranog boravka u Parku vezanog za obavljanje djelatnosti.
4. Osoblje Ovlaštenika neposredno zaduženo za poslove stručnog vođenja i tumačenja mora proći odgovarajuću obuku o obilježjima Parka i pravilima ponašanja koju organizira Javna ustanova „Park prirode Velebit“.
5. Osoblje Ovlaštenika dužno je upoznati sve korisnike usluga sa pravilima ponašanja u Parku i voditi računa o poštivanju tih pravila. Ovlaštenik je odgovoran za postupke ponašanja posjetitelja, koje mora biti u skladu s Pravilnikom o zaštiti i očuvanju Parka prirode „Velebit“ (NN 128/2024).
6. Za sve štete koje nastanu nesavjesnim postupcima posjetitelja materijalno odgovara Ovlaštenik.
7. Osoblje Ovlaštenika dužno je za vrijeme obavljanja ustupljene djelatnosti u Parku na vidljivom mjestu na odjeći nositi iskaznicu koju osigurava Ustanova i koja sadrži tekst «Park prirode Velebit - vodič» na hrvatskom i engleskom jeziku, uz fotografiju vodiča.
8. Za sve zahvate i radnje, kao i za sva jednokratna događanja koja imaju karakter sportskih ili drugih manifestacija ili natjecanja, koja organizira Ovlaštenik, a nisu u sklopu djelatnosti za koje je dobio koncesijsko odobrenje, mora ishoditi posebno dopuštenje od Davatelja koncesijskog odobrenja.
9. Nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

**Članak 5.**

Ovlaštenik je dužan obavljati svoje gospodarske djelatnosti na području Parka prirode „Velebit“ s pažnjom dobrog gospodarstvenika, vodeći računa da svojom gospodarskom djelatnošću što manje utječe na prirodne vrijednosti Parka prirode „Velebit“.

Ovlaštenik je dužan u obavljanju gospodarske djelatnosti na području Parka prirode „Velebit“ voditi računa o zaštiti biološke i krajobrazne raznolikosti, te poštivati proceduru i pozitivne propise iz oblasti zaštite prirode.

**NAKNADA ZA KONCESIJSKO ODOBRENJE**

**Članak 6.**

Ovlaštenik je dužan Davatelju koncesijskog odobrenja za obavljanje gospodarske djelatnosti na području Parka prirode „Velebit“ platiti novčanu naknadu kako je to utvrđeno ovim Ugovorom.

**Članak 7.**

Naknada za obavljanje djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta na definiranim mjestima u Parku prirode „Velebit“ iznosi **3,00 eur (sa PDV-om)** po prijavljenom posjetitelju i plaća se najkasnije petnaest (15) dana od održanog izleta.

Ovlaštenik koncesijskog odobrenja dužan je prilikom potpisa ugovora kao instrument osiguranja plaćanja dostaviti Davatelju koncesijskog odobrenja zadužnicu na iznos od 150,00 eur (bez PDV-a).

U slučaju zakašnjenja s uplatom Ovlaštenik duguje Davatelju i zatezne kamate, obračunate prema zakonskoj kamatnoj stopi. U slučaju nepoštivanja odredaba iz ovog članka Davatelj može raskinuti Ugovor.

Naknadu iz stavka 1. ovog članka Ovlaštenik se obvezuje uplatiti na žiro-račun Davatelja koncesijskog odobrenja broj: **HR1223900011100356306**, otvoren kod Hrvatske poštanske banke.

Davatelj koncesijskog odobrenja je dužan sredstva dobivena isplatom naknada utvrđenih ovim Ugovorom koristiti isključivo za zaštitu, održavanje i promicanje Parka prirode „Velebit“.

**Članak 8.**

Ovlaštenik je dužan najmanje 2 (dva) dana prije obavljanja djelatnosti putničkih agencija, organizatora putovanja i izleta (turoperatori) i ostalih rezervacijskih usluga, te djelatnosti povezane s njima – organizacija i provedba izleta, dostaviti Davatelju osobno, e-mailom ili putem telefaksa, ispunjen Obrazac II koji je sastavni dio ovog Ugovora, a sadrži slijedeće podatke:

* naziv ovlaštenika obavljanja djelatnosti
* područje, odnosno ruta na kojoj se obavlja vođenje
* datum i vrijeme obavljanja djelatnosti
* imena osoblja/djelatnika (vodiči, tumači, instruktori)
* broj i struktura posjetitelja (korisnika usluga).

**PRIJENOS PRAVA**

**Članak 9.**

Prijenos drugih prava i obveza te Ugovora o koncesijskom odobrenju na druge pravne i fizičke osobe nije moguć.

**PRIJEVREMENI RASKID UGOVORA**

**Članak 10.**

Ovaj Ugovor može se raskinuti prije isteka vremena na koji je zaključen ako Ovlaštenik:

- ne plaća naknadu za koncesijsko odobrenje na način određen ovim Ugovorom,

- prestane kontinuirano obavljati svoju djelatnost za koju je dobio koncesijsko odobrenje,

- u slučajevima svakog drugog nepoštivanja odredaba ovog Ugovora.

U slučaju iz stavka 1. ovog članka ugovorne strane imaju pravo jednostrano i bez naknadnog primjerenog roka za njegovo ispunjenje raskinuti Ugovor na štetu ugovorne strane koja ga ne poštuje.

**ZAJEDNIČKA PROMIDŽBA**

**Članak 11.**

Ovlaštenik se obvezuje u svojim promidžbenim materijalima (uključujući i web stranicu Ovlaštenika), te promidžbenim materijalima vezanim za obavljanje aktivnosti za koje se izdaje koncesijsko odobrenje naglasiti da se navedena aktivnost održava na području Parka prirode „Velebit“, kao i istaknuti značaj tog prostora zaštićene prirodne vrijednosti.

**MJERE ZAŠTITE PRIRODE**

**Članak 12.**

Komunalni otpad

Ovlaštenik je dužan otpad koji nastane u obavljanju dopuštene gospodarske djelatnosti iznijeti izvan Parka prirode “Velebit“ samostalno ili u sklopu organizirane komunalne djelatnosti, gdje su za to osigurani uvjeti (uspostavljen sustav organiziranog odvoza otpada).

**MJERE ZAŠTITE OD POŽARA**

**Članak 13.**

Ovlaštenik je dužan provoditi propisane mjere zaštite od požara na svim lokacijama i u svim objektima na zaštićenom području Parka prirode „Velebit“ gdje obavlja djelatnosti za koje se sklapa ovaj Ugovor o koncesijskom odobrenju.

**PRIJELAZNE I ZAVRŠNE ODREDBE**

**Članak 14.**

Ugovorne strane su ovaj Ugovor pročitale, te ga u znak prihvaćanja prava i obveze koje iz njega proizlaze, potpisuje po ovlaštenim osobama.

**Članak 15.**

Ovaj Ugovor sačinjen je u 5 (pet) istovjetnih primjeraka, od kojih svaka ugovorna strana zadržava po 2 (dva), a 1 (jedan) se dostavlja u Ministarstvo zaštite okoliša i zelene tranzicije.

**Članak 16.**

Ugovorne stranke suglasne su da će sve sporove koji se pojave u svezi s ovim Ugovorom rješavati mirnim putem, a u slučaju spora nadležan je Sud u Gospiću.

**Članak 17.**

Ovaj Ugovor je važeći potpisom ovlaštenih predstavnika ugovornih stranaka.

KLASA:

URBROJ:

Gospić, \_\_\_\_\_\_2025. godine

 Za Javnu ustanovu Za Ovlaštenika

„Park prirode Velebit“

 ravnatelj vlasnik

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_